**Julgeolekumaksu seaduse kehtetuks tunnistamise seaduse eelnõu seletuskiri**

**1. Seaduse eesmärk ja sissejuhatus**

Julgeolekumaksu seaduse kehtestamisega viidi läbi ulatuslikud maksutõusud, mille käigus suurendati käibemaksu ja tulumaksu määrasid ning loodi uus ettevõtlustulu maks. Viimane kujutas endast senisest maksukorraldusest erinevat maksukohustust, mida varem ei eksisteerinud. Samuti vähenes pensionäride sissetulek, kuna kaotati pensionidele kehtinud tulumaksusoodustus.

Arvestades Eesti majanduse hetkeolukorda, mida iseloomustab sügav majanduslangus ja selle jätkumine, on julgeolekumaksu kehtestamine olnud sotsiaalselt ebaõiglane ning ebaproportsionaalne koormus ühiskonna kõige haavatavamatele gruppidele. See ei ole kooskõlas solidaarsuse põhimõtetega.

Lisaks ei ole laekunud maksutulud otseselt suunatud julgeoleku tugevdamisele, vaid on olnud seotud valitsuse majanduspoliitika tasakaalustamise ja riigieelarve puudujääkide katmisega. Maksu kehtestamise põhjendamiseks esitatud väited on olnud mitmel korral eksitavad ning need on avalikus debatis korduvalt ümber lükatud.

Käesoleva eelnõuga tühistatakse julgeolekumaks ning taastatakse õiglasem ja läbipaistvam maksukeskkond.

**5. Eelnõu sisu**

Käesoleva eelnõu paragrahviga 1 tunnistatakse kehtetuks Julgeolekumaksu seadus.

**6. Eelnõu terminoloogia**

Eelnõuga ei võeta kasutusele uusi termineid.

**7. Seaduse mõjud**

Käesoleva seadusega parandatakse meie inimeste majanduslikku kindlustatust ning ettevõtete konkurentsivõimet.

**8. Seaduse rakendamisega seotud eeldatavad kulud**

Jääb ära julgeolekumaksu laekumine riigieelarvesse.

**9. Seaduse kooskõla Euroopa Liidu õigusega**

Käesolev eelnõu ei ole vastuolus Euroopa Liidu õigusega.

**10. Rakendusaktid**

# Käesoleva seaduse rakendamiseks ei ole vaja kehtestada täiendavaid õigusakte.

**11. Seaduse jõustumine**

Seadus jõustub üldises korras.

Algatab Eesti Konservatiivse Rahvaerakonna fraktsioon 12.03.2025

Martin Helme  
Eesti Konservatiivse Rahvaerakonna fraktsiooni esimees